SmartLynx Airlines

SmartLynx Airlines (agrākais nosaukums LatCharter) bija Latvijas lidsabiedrība, kuras galvenā mītne atradās Mārupes novadā."About SmartLynx Airlines ." About SmartLynx Airlines. Retrieved on 24 January 2014. "Address Mazrūdas, Mārupes novads, LV-2167." Tā dibināta 1992. gadā, bet 2025. gadā pasludināta maksātnespēja.
Lidsabiedrība iznomāja lidmašīnas ar apkalpi (ACMI), veica regulārus pasažieru un kravas lidojumus, kā arī pasažieru čartera lidojumus Eiropā, Āfrikā, Dienvidamerikā un Āzijā. Uzņēmums arī piedāvāja lidmašīnas apkalpes apmācības — SmartLynx ATO bija viens no vadošajiem aviolīniju pilotu apmācību uzņēmumiem Baltijas valstīs, piedāvājot kvalifikācijas kursus ar Airbus A320 un Boeing 737 MAX sērijas lidaparātiem.

SIA SmartLynx Airlines pēdējie īpašnieki 2025. gada oktobrī bija Nīderlandes investīciju fonds Stichting Break Point Distressed Assets Management (90 %), Edvins Demeņus (5 %) un Mindaugs Kazakevičus (5 %).

 Vēsture 
Privāto uzņēmumu 1992. gadā dibināja četri profesionāli piloti un viens bortinženieris. Uzņēmuma nosaukumu — LatCharter — atvasināja no vārda Latvija, un darbību tas sāka 1993. gadā ar nomātu Tu-134B lidmašīnu."YL-LBF on Airliners.net""YL-LBG on Airliners.net""YL-LBH on Airliners.net""History SmartLynx Airlines " History of SmartLynx Airlines. Retrieved on 24 January 2014." 2001. gada aprīlī Tu-134 nomainīja ar Jak-42 lidmašīnām,"YL-LBT on Airliners.net""YL-LBU on Airliners.net" bet 2003. gada decembrī ar Airbus A320-200 lidmašīnām.

2006. gada jūlijā Islandes aviogrupas Icelandair Group lidaparātu nomāšanas atzars Loftleiðir iegādājās LatCharter akciju kontrolpaketi (55%), ar laiku iegādājoties arī pārējās uzņēmuma akcijas. Aviokompānijas flote tika paplašināta, 2007. gadā tai pievienojot vēl piecus A320-200 un divus B767-300 lidaparātus. Lidaparāti tika iznomāti ar apkalpi dažādām aviosabiedrībām visā pasaulē. Kopš tā laika ACMI (lidaparāta, apkalpes, apkopes un apdrošināšanas) nomas tirgus kļuva par uzņēmuma galveno darbības virzienu, kura ietvaros uzņēmums sadarbojās ar tādiem pārvadātājiem kā Air Malta, SBA Airlines, Finnair, Condor Flugdienst.
2008. gadā, atzīmējot aviokompānijas 15. gadadienu, tā tika pārdēvētā par SmartLynx Airlines, ieviešot arī jaunu logotipu un vizuālo tēlu.

2012. gadā aviokompānijas vadība to izpirka no Icelandair un izveidoja meitas uzņēmumu SmartLynx Airlines Estonia ar vienu Airbus A320-200 lidaparātu Igaunijas tūroperatoru apkalpošanai."ES-SAL on Airliners.net"
2016. gadā par uzņēmuma īpašnieku kļuva Nīderlandē bāzēts investīciju fonds, bet 2019. gadā SIA “Smart Aviation Holdings”, kam pieder aviosabiedrība SIA “SmartLynx Airlines”, apvienojās ar AAE reģistrēto pārvaldītājsabiedrību "Procyone FZE".

Pārvadāto pasažieru skaits 2015. gadā sasniedza 1,6 miljonus, 2016. gadā — 1,9 miljonus un 2017. gadā — 2,5 miljonus. SmartLynx lidojumu precizitāte (On Time Performance) 2016. gada vasarā sasniedza 89% no visiem čartera lidojumiem.
2019. gadā pasažieru aviopārvadātāju vidū SmartLynx Airlines ieņēma otro vietu Latvijā aiz airBaltic. Uzņēmuma apgrozījums 2018. gadā bija ap 141 miljons eiro, bet uzņēmuma peļņa bija 18,95 miljoni eiro.Atļauj AAE reģistrētai kompānijai pārņemt lidsabiedrību «SmartLynx Airlines» lsm.lv 2019. gada 27. augustā
2019. gadā aviosabiedrība uzsāka darbību Maltā, kur bāzētas SmartLynx kravas pārvadājumu lidmašīnas.
2019. gada koronavīrusa pandēmijas rezultātā 2020. gadā SIA "Smartlynx Airlines" apgrozīja 33,27 miljonus eiro, kas bija par 81,22% mazāk nekā gadu iepriekš, gadu noslēdzot ar 42,07 miljonu eiro zaudējumiem.

2021. gadā Mihails Hodorkovskis paziņoja, ka Smartlynx mātes kompānija Avia Solutions Group (ASG) ir saistīta ar Krievijas prezidentu Vladimiru Putinu un tās īpašnieki ir uzskatāmi par Krievijas ietekmes aģentiem. 2022. gadā TV3 raidījums Nekā personīga ziņoja, ka Latvijas drošības iestādes ar uzņēmuma saistīto drošības risku dēļ ierobežojušas tā attīstības plānus lidostas "Rīga" apkārtnē. ASG un vairākas tās meitas kompānijas pēc Krievijas iebrukuma Ukrainā apturēja savu darbību Krievijā un sniedza finansiālu atbalstu Ukrainai.

2022. gadā SIA "Smartlynx Airlines" veica 32 036 komerciālos lidojumus, pārvadājot 4,32 miljonus pasažieru. 
Savukārt 2023. gadā SIA "Smartlynx Airlines" uzrādīja rekordaugstus darbības rezultātus, veicot 45 853 komerciālos lidojumus uz 311 galamērķiem un pārvadājot 6,52 miljonus pasažieru.

2024. gada 1. maijā lidsabiedrība pārtrauca čarterlidojumus no Baltijas valstīm, tā vietā koncentrējoties uz gaisa kuģu apkalpes, apkopes un apdrošināšanas (ACMI) pakalpojumiem Indijas zemo cenu lidsabiedrībai "IndiGo", kurjerpakalpojumu uzņēmumam "DHL", lidsabiedrībai "TUI" un citām.Aviokompānija «SmartLynx» samazina čarterlidojumu kapacitāti un koncentrēsies uz pamatbiznesa modeli lsm.lv 2024. gada 25. maijā
2024. gada oktobrī ASV Federālās aviācijas administrācija lidsabiedrībai piešķīra Ārvalstu gaisa transporta operatora sertifikātu, kas ļāva Smartlynx Airlines veikt lidojumus uz un no ASV, kā arī to teritorijā.

2025. gada oktobrī Nīderlandes investīciju fonds Stichting Break Point Distressed Assets Management iegādājās 90 % SIA SmartLynx Airlines kapitāldaļu. SmartLynx Airlines Malta un SmartLynx Airlines Estonia saglabāja iepriekšējo īpašnieku.
2025. gada 28. oktobrī Rīgas rajona tiesa SIA SmartLynx Airlines ierosināja tiesiskās aizsardzības procesa lietu. Uz to brīdi uzņēmumam bija  eiro nodokļu parāds.
2025. gada 24. novembrī lidsabiedrība paziņoja par darbības pārtraukšanu. Darbību turpināja "SmartLynx Airlines Malta" un "SmartLynx Airlines Estonia". 10. decembrī tika paziņots, ka SIA SmartLynx Airlines Rīgas rajona tiesā ir iesniegusi maksātnespējas procesa pieteikumu.
2025. gada 17. decembrī tiesa uzņēmumam pasludināja maksātnespēju.

 Lidmašīnas 
2022. gada decembrī SmartLynx Airlines flotē bez Maltā reģistrētajām kravas lidmašīnām ietilpa šādi lidaparāti:+Smartlynx Airlines floteLidmašīnaSkaitsPasūtījumiPasažieriPiezīmesAirbus A320-20011—180Airbus A321-2009—220Kopā21—

Papildus tam, 2022. gada decembrī vēl 10 lidmašīnas Airbus A320 piederēja SmartLynx Airlines Estonia. 2023. gadā 34 lidmašīnas piederēja SmartLynx Airlines Malta.

 Negadījumi 

2018. gada 1. martā, aviokompānijas igauņu meitasuzņēmumam piederošs Airbus 320 lidaparāts trenniņlidojuma laikā smagi atsitās pret Tallinas lidostas skrejceļu, vēlreiz pacēlās un veiksmīgi veica ārkārtas nosēšanos.

 Atsauces 

 Ārējās saites 

 Lidsabiedrības vietne 

Kategorija:Latvijas lidsabiedrības
Kategorija:Latvijas uzņēmumi